Tɔ məmvéndé mə́ fadǎ yā mábə́bə bod. Ngə́ mod a zu və́ mə̄túnuŋa, mɔ́ngɔ́ fada a vámā ábōg bə́ ngə́lə́ yámā tsíd a bələ́ élūm məsǒŋ mə́lɛ́ á mɔ́. 14Eyɔ̌ŋ te a lúm dzɔ́ á éyə̄ŋə́le ngə́ á mvīé, ngə́ á óbə̄bē, ngə́ á mīǹkə́ŋe. É dzóm ésə elúm é bódo, fada a nɔŋɔ́ ású díé. Éyə̄ bə́ kadəgə bɔ̌ nālá ai Ísraɛlít bə́sə̄ yā bə́ kələ á Silo. 15Tɔ bə́ ngə́lə́ təge dígī ávɔ̄ŋ, mɔ́ngɔ́ fada a vámá, nyé ai mod mətúnuŋa nâ: “Váág tsíd yǎ áyāŋ fada. Ǎ yǐ kig nɔŋ ńnyāmán tsíd á mɔ́ móe, və nyumán fɔ̄ɔ̄.” 16Ngə́ mod ǎ kād nyē nâ: “Bə́ tám mǎn dígī ávɔ̄ŋ, á mvús vālá ó nɔŋ tsíd ábím ásə wǎdiŋ”, nyé nâ: “Təge, váá fɔ̄ɔ̄ étətəg nyɔ́, təge ai nálā mə nɔŋɔ́ ai ngul.” 17Ǹsə́m bə́ndómán bā ó ngábə́ fɔ̄ɔ̄ éyə́gan ánén á mís mə́ Ńtondôbə amú bə́ ndámaŋan mətúnuŋa mə́ Zāmbá. Samuɛ̂l á Silo. 18Samuɛ̂l a ngábə́ á ésīé Ńtondôbə, a bəgə́ éwɔ̄mǎn fada. 19Nyiá ā kadəgə nyé lad édud. A zaa nyé dzɔ́ və́ ḿbū ósə ábōg bân ǹnóm bázu və́ Ńtondôbə mətúnuŋa mə́ ḿbú. 20Éli ǎ kadəgə tám Elkana bân ǹgál mvɔ̄m nyé nâ: “Ǹtondôbə a və́ə́ kig wa mvɔŋ fə́ ábə̄ é mīníngá nyɔ́ aná, á məyiǎn mə́ ényɔ́ yǎ á ngávə̂ban Ǹtondôbə.” Á mvús hālá bə́ dúgán á dzāl.